**DOKIMAN SIPLEMANTÈ H-1C: DOKIMAN OBLIGATWA**

Tanpri bay dokiman sa yo pou tout moun ki pral viv nan inite abòdab la.

|  |  |
| --- | --- |
| REVNI MOUN NAN KAY LA TOUCHE NAN TRAVAY | |
|  | Kopi dènye 4-6 souch chèk ki pi resan youn apre lòt OSWA  Fòm Verifikasyon Travay (Dokiman siplemantè I-3) ranpli antyèman. |
|  | Kopi fòm W-2 dènye ane a (tout paj yo) |
|  | Kopi ranpli ak siyen fòm deklarasyon taks federal ak taks Eta lokal ki pi resan ou yo, ak tout kalandriye yo ladan |
|  | Si ou peye ak lajan kach, prèv peman ak lajan kach:   * Lèt notarye patwon ou siyen * Etadkont labank ki sipòte depo ou yo |
| ***Pou chak moun nan kay la ki gen yon biznis oswa ki se yon travayè endepandan pandan omwen 2 ane oparavan aplikasyon ou an, bay:*** | |
|  | Kopi Fòm 1040 ki siyen ane pase a, avèk anèks C, E oswa F. |
|  | Kopi tout fòm 1099 yo apati ane pase a |
|  | Kopi deklarasyon taks eta ane pase a |
|  | Yon estimasyon pwojeksyon pou revni travay endepandan ou APRE DEDIKSYON (revni brit mwens depans) pou pwochen 12 mwa yo. Lèt CPA oswa deklarasyon preparatè taks sou papye ak antèt, oswa deklarasyon pèsonèl notarye. kopi depans, resi, ak lòt dokiman sipò ka obligatwa. |
| ***Pou chak moun nan kay la ki gen yon biznis oswa ki se yon travayè endepandan pandan mwens ke 2 ane oparavan aplikasyon ou an, bay:*** | |
|  | Yon estimasyon pwojeksyon pou revni travay endepandan ou APRE DEDIKSYON (revni brit mwens depans) pou pwochen 12 mwa yo. Lèt CPA oswa deklarasyon preparatif taks, avèk so ofisyèl vizib sou tèt papye a, oswa deklarasyon pèsonèl notarye, se dokiman ki akseptab. |
|  | Tout dokiman twazyèm-pati ki kore estimasyon an. Egzanp: resi, dosye depans, bòdwo, depo, chèk anile, elatriye. |
| REVNI MOUN NAN KAY LA NAN LÒT SOUS | |
| ***Kopi dokiman pou:*** | |
|  | Koupon transfè aktyèl valab Seksyon 8 oswa prèv lòt sibvansyon pou lojman |
|  | Dènye lèt desizyon pou akòde Sekirite Sosyal pou ane ki pi resan an (ak dat ki sou li ki mwens pase 120 jou) OSWA  Souch chèk aktyèl oswa resan ki gen ladan kantite lajan brit ou te resevwa |
| \* | Avantaj Veteran (ki gen mwens pase 120 jou) OSWA  Souch chèk aktyèl oswa resan ki gen ladan kantite lajan brit ou te resevwa |
|  | Revni ou nan pwopriyete lokasyon |
|  | Lèt Bidjè Asistans piblik date depi mwens ke 120 jou |
|  | Rezèv Fòs Lame |
|  | Lèt pansyon (ki gen mwens pase 120 jou) OSWA  Souch chèk aktyèl oswa resan ki gen ladan kantite lajan brit ou te resevwa |
|  | Istwa Peman Chomaj nan Sistèm Anliy Depatman Travay Eta Nouyòk (http://labor.ny.gov/unemploymentassistance.shtm) |
| ***Èske ou resevwa dividann ak/oswa anuite?*** | |
|  | Kopi etadkont enstitisyon (yo) bay |
| ***Èske w ap resevwa pansyon alimantè ak/oswa sipò timoun?*** | |
|  | Kopi separasyon oswa antant (yo) ki endike kantite lajan ak kalite sipò ak kalandriye peman, OSWA  Kopi nenpòt deklarasyon ofisyèl oswa dokiman (ki date nan limit dènye 120 jou yo epi ki montre aktivite ak kantite lajan yo), OSWA  Yon afidavi notarye nan men aplikan oswa benefisyè ki endike kantite sipò ak konbyen fwa li resevwa li. Ou ka bezwen dokiman sipò. |
| ***Èske ou resevwa asirans pou andikap, konpansasyon travayè, ak/oswa peman revokasyon ?*** | |
|  | Kopi sis (6) dènye souch peman youn-apre-lòt oswa yon lèt verifikasyon |
| ***Èske ou resevwa kontribisyon ak/oswa kado souvan? Èske ou resevwa lòt fòm revni chak peryòd?*** | |
|  | Deklarasyon ak/oswa deklarasyon sou sèman notarye ki gen siyati moun ki bay èd la, tankou objektif revni a, dat yo ak valè kado (yo), ak kantite fwa li bay kado a (chak semèn, chak mwa, chak ane). |
|  | Etadkont labank ki jistifye ou te resevwa peman sa yo si yo depase $10,000 chak ane |

|  |  |
| --- | --- |
| BYEN MOUN NAN KAY LA | |
|  | Dènye sis etadkont ki pi resan yo pou kont chèk |
|  | Etadkont ki pi resan yo pou nenpòt lòt kont depo, sa vle di epay, mache monetè, bank elektwonik tankou Venmo/Cashapp/Paypal |
|  | Etadkont envestisè ki pi resan yo pou aksyon ak obligasyon |
|  | Etadkont ki pi resan pou tout lòt kont envestisman, sa vle di 401K, IRA, 403b, 414H, NYCERS |
|  | Etadkont ki pi resan pou kontra asirans vi |
|  | Estimasyon aktyèl valè byen imobilye oswa lòt pwopriyete envestisman, bòdwo ipotèk ki pi resan. Si w ap vann: pri, estimasyon frè koutye ak frè kloti. |
| **Mèsi.**  **Se sa sèlman pou kounye a. Nou pral egzamine dokiman ou yo epi n ap kontakte ou. Si ou kalifye pou posibilite lojman sa a, ou ka bezwen dokiman yo ki anba a. Tanpri prepare yo:** | |
|  | Kopi batistè pou tout moun ki minè ki nan kay la |
|  | Kopi pyès idantite ki gen foto pou tout moun ki gen plis pase laj 18 tan (egzanp: lisans chofè, paspò, kat idantite militè, kat idantite Minisipal Vil New York, pyès idantite ki pa lisans chofè) |
|  | Kopi lèt lekòl ki verifye enskripsyon pou tout moun ki adilt (18 tan oswa plis) nan kay la ki ale lekòl (egzanp: kolèj, inivèsite, pwogram fòmasyon) |
|  | Afidavi ou menm ki deklare dènye dat travay pou nenpòt ki travay anvan ki nan lis sou aplikasyon an oswa deklarasyon taks aktyèl la. |
|  | Sètifika maryaj oswa patenarya domestik (si sa aplikab) |
|  | Prèv pou gad legal oswa pou gad tout minè (si non ou pa make sou batistè a) |

|  |  |
| --- | --- |
| KIJAN OU KONN PEYE LWAYE AK VERIFIKASYON KREDI | |
| Aplikan yo gen chwa pou yo **swa** bay 12 mwa peman lwaye konplè **oswa** dakò pou yon verifikasyon kredi yo. | |
| * **Opsyon 1 - Si ou vle bay enfòmasyon ki montre kijan ou konn peye lwaye ou, ou dwe pote:** | |
| **1.** | Prèv ki montre konbyen ou sipoze peye lwaye ou chak mwa, tankou kontra-lwaye ou a, yon afidavit notarye pwopriyetè oswa manadjè bilding lan te ba ou, elatriye |
| **EPI** | |
| **2.** | Prèv ki montre ou te peye tout lwaye ou chak mwa pandan 12 mwa ki sot pase yo. Pa egzanp:   * Resi lwaye fòmèl * Prèv ou te retire lajan, fè peman, oswa transfè chak mwa, relve kont labank * Resi oswa kopi chèk postal (money order) * Chèk anile * Dosye peman lwaye alekri pwopriyetè a, sètadi, rejis lwaye |
| * **Si prèv ou bay pou montre ou konn peye lwaye a pa konplè oswa li difisil pou verifye, ou ka bay konsantman alekri ou bay Ajan Maketing la pou kontakte pwopriyetè oswa manadjè bilding ou gen kounye a / te gen avan an pou yon rejis lwaye.** * **Opsyon 2 - Si ou pa vle bay enfòmasyon ki montre kijan ou konn peye lwaye ou, oswa si ou pa kapab, ou ka bay konsantman verifikasyon kredi ou.** * **Èske gen yon lòt manadjè bilding, pwopriyetè, koutye byen imobilye, oswa lòt reprezantan bilding ki te tcheke kredi ou nan 30 jou ki sot pase yo?**    + Wi: pote kopi dokiman verifikasyon kredi ou a. Ou ka evite fè yon lòt verifikasyon ak peye yon frè.   + Non: prepare w pou w peye frè verifikasyon kredi $20.00 (maksimòm) | |